תום ארי

207286030

ממ״ן 11

8.4.2024

פילוסופיה של הנפש בתקופתנו

1. ״דנה מאמינה שדן מאמין שעונת האבוקדו הסתיימה״   
   א. האם טענה זו מבטאת מודעות רפלקטיבית?  
     
   טענה זו אינה מבטאת מודעות רפלקטיבית. המונח מודעות רפלקטיבית מבטא מצב שבו ליצור נפשי מתקיים מצב נפשי אודות מצבו הנפשי. למשל, הטענה: ״דנה מאמינה שדנה מאמינה שעונת האבוקדו הסתיימה״, מבטאת מודעות רפלקטיבית של דנה. מצב נפשי כלפי מצב נפשי: ״דנה מאמינה שדנה מאמינה״ הינה ״האמנה מסדר שני (second-order belief), וההאמנה ה״רגילה״: ״דנה מאמינה שעונת האבוקדו הסתיימה״ הינה ״האמנה מסדר ראשון (first-order belief). האמנתה של דנה בטיעון אינו כלפי עצמה אלא כלפי מצבו הנפשי ייצור נפשי אחר - דן. לכן, טיעון זה אינו מבטא מודעות רפלקטיבית.  
     
   ב. האם אפשר למצוא בטענה זו דוגמא ליכולת המצבים הנפשיים לחרוג לעולם החוץ נפשי?   
     
   כן, בטענה זו ניתן לראות דוגמא ליכולת של מצבים נפשיים לחרוג לעולם החוץ נפשי. פרנץ ברנטנו טען מכוונות הינה סימן ההיכר של מצבים נפשיים ולכן לכל מצב נפשי קיימת מכוונות. למכוונות תוכן או המושא אליו המצב הנפשי מצביע. כאשר דנה מאמינה שדן מאמין, מושא מכוונתה הינו מחוץ לעולמה הנפשי, אל מצבו הנפשי של דן. זוהי היכולת של ייצור נפשי לחרוג בעזרת מכוונות אל מחוץ לעולמו הנפשי, אל העולם החוץ נפשי.
2. א. יש שטוענים שמי שלא חווה אהבה לא יכול לדעת מהי. כיצד יכולה טענה זו לשמש לביסוס ההשקפה הדואליסטית?  
     
   באמירה זו מצויה הטענה כי לאהבה יש קוואליות מסוימת וזו סובייקטית ובעלת נקודת מבט אישית (בדומה ל״חדר של מרי״ ו״איך זה להיות עטלף״). דואליסט יטען כי תכונה זו אינה יכולת להיות מוסברת בצורה אובייקטיבית - על ידי פיזיקליזם (מדע) ולכן אינו יכול להיות מצומצם (מועמד, רדוקטיבי), לעומת נגיד תופעות פיזיקליות אחרות. מאחר ואי אפשר לתאר סובייקטיביות ותחושת חוויה בצורה מדעית חייב שתחושות כמו אהבה גוררות נפש שאינה פיזיקלית.  
     
   ב. מהי אינטנסיונליות, וכיצד יכול מטריאליסט להשתמש בה כדי לענות לטיעון הדואליסטי של בסעיף א׳  
     
   בטיעון הידע של פרנק ג‘קסון הוא מציין כי לפי הפיזיקליזם, 'כל המידע הנכון הוא מידע פיזיקלי' (עמ' 127). הוא מגדיר 'קוואליה' כתחושת החוויה של מצב נפשי למשל ראיית הצבע האדום. בניסויים המחשבתיים של פרד ומארי, ג'קסון מציג את הטיעון כי אף אם נתון לנו כל המידע הפיזיקלי על חוויה מסוימת, בעת החוויה עצמה מתווסף ידע - למשל בשל תגובתה החדשה של מארי לראיית אדום. מכאן הוא מגיע למסקנה כי לחוויה אין תכונת פיזיקליות. באמצעות האינטנסיונליות, אפשר להציג את הטיעון כי ההנחה של ג'קסון לגבי אופי המידע הפיזיקלי אינה נכונה, מאחר והמידע ה'חדש' שמארי לומדת בעת חווית האדום, הוא למעשה החלפה ששומרת על ערך האמת של הידע הפיזיקלי שלמדה בעבר.